آوروپا بیرلیگی شوراسی، گورجوستان وطنداش‌لاری‌نین شنگن بؤلگه‌سینه ائده‌جک‌لری سیاحت‌لرده ویزادان معاف توتولماسینی نظرده توتان دوزنلمه‌نی امضالادی.
آوروپا بیرلیگی شوراسین‌دان ائدیلن آچیقلامایا گؤره، دوزنلمه ایله بیومتریک پاساپورتا صاحب گورجوستان وطنداش‌لاری، ایش، توریزم و یا عائله زیارتی مقصدلی سیاحت‌لرینده ویزا معافیتی اولا‌جاق. سیاحت‌لرده، گئدیلن اؤلکه‌ده 90 گون قالینابیله‌جک.
ویزاسیز سیاحت، دوزنلمه‌نین آوروپا بیرلیگی رسمی قزئتینده یاییملانماسین‌دان 20 گون سونرا آوروپا بیرلیگینه لازیم‌لی وضعیت‌لرده ایجرانی تاخیره آلماق حقوقو وئرن "ترموز  مکانیزمی دوزنلمه‌سی‌نین" ایجرا‌یه گیرمسیله عینی تاریخده، مومکون اولا‌جاق.
آوروپا بیرلیگی‌نه صدرلیک مالتانی ایچ ایشلر و میلی امنیت ناظیریکارملو آبلا، ویزا معافیتی راضیلاشماسی‌نین، گورجوستان و آوروپا بیرلیگی خالق‌لارینی بیر-بیرینه داها دا یاخینلاشدیراجاغینی، ایکی اؤلکه آراسین‌داکی توریزم ایله ایش علاقه‌لرینی گوجلندیرجگینی سؤیله‌دی.
گورجوستان، ویزا سیاحت اوچون آوروپا بیرلیگینین تقدیم ائتدیگی معیارلاری دسامبر 2015-جی ایلده تاماملامیشدی. آنجاق ترمز مکانیزمینه باغلی آوروپا بیرلیگی تشکیلات‌لاری آراسین‌داکی دانیشیق‌لار، مدتی گئجیکدیرمیشدی.
